Jangarilar Suriyadagi gaz stansiyalarini o‘qqa tutdi

Jangarilar Suriyaning Xoms viloyatidagi 3 ta gaz stansiyalarini o‘qqa tutdi. Bu haqda Suriya davlat telekanali bergan ma’lumotga tayanib, “RIA Novosti” xabar bermoqda.

Qayd etilishicha, snaryadlar “Rayyan” stansiyasi, markaziy tumanlardagi gaz zavodlari, shuningdek, Xoms shahridagi “Ebla” zavodi hududiga tushgan. Shundan so‘ng dastlabki ikki obyektda yong‘in sodir bo‘lgan, uchinchisiga zarar yetmagan. Portlashlar Latakiya va Xoms shaharlarigacha eshitilgan.